**PAPILDOMAS SUSITARIMAS NR. 1**

# prie 2025-03-18 STATYBOS RANGOS DARBŲ pirkimo - pardavimo SUTARTIES Nr. 735234

|  |
| --- |
| Šį papildomą susitarimą (toliau – **Papildomas susitarimas**) prie 2025-03-18 Statybos rangos darbų pirkimo – pardavimo sutarties Nr. 735234 (toliau – **Sutartis**) sudarė toliau nurodytos šalys: |
| **AB „Amber Grid“**, pagal Lietuvos Respublikos įstatymus įsteigta ir veikianti bendrovė, kurios juridinio asmens kodas 303090867, registruota buveinė yra adresu Laisvės pr. 10, Vilnius, Lietuvos Respublika (toliau − **Užsakovas**),atstovaujama, veikiančio pagal Bendrovės įstatus,  ir |

**UAB „Dujotiekio statyba“**, kurios juridinio asmens kodas 147651435, registruota buveinė yra adresu Elektronikos g. 7, Panevėžys, Lietuvos Respublika (toliau − **Rangovas**),atstovaujama direktoriaus, veikiančio pagal bendrovės įstatus.

Toliau Užsakovas ir Rangovas kartu vadinami „Šalimis“, o kiekvienas atskirai – „Šalimi“.

Šiame Papildomame susitarime vartojamos sąvokos turi tokią pačią reikšmę, kuri joms buvo suteikta Sutartyje, jei šiame Papildomame susitarime aiškiai nenurodyta kitaip.

# ATSIŽVELGDAMOS Į TAI, KAD:

1. Šalys 2025-03-18 sudarė Magistralinio dujotiekio Vilnius – Kaunas (DN350) atkarpų rekonstravimo projektavimo paslaugos ir rangos darbų sutartį Nr. 735234;
2. Vadovaujantis Sutarties bendrųjų sąlygų 1.9.2. p., Rangovas privalo informuoti Užsakovą apie esamo subrangovo pakeitimą arba apie ketinimą pasitelkti naują / papildomą subrangovą;
3. Rangovas 2025-04-18 raštu Nr. 926 „Dėl subrangovo įtraukimo“ kreipėsi į Užsakovą, prašydamas leisti įtraukti naują subrangovą UAB „MT Group“, kuris atliks projektavimo paslaugas;
4. Užsakovas, įvertinęs Rangovo pateiktus subrangovo UAB „MT Group“ dokumentus, nustatė, kad jie atitinka pirkimo dokumentų ir Sutarties reikalavimus;
5. Sutarties keitimo aplinkybės atitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) 97 str. 1 d. 5 p. nurodytas aplinkybes dėl neesminio Sutarties pakeitimo,

**bei vadovaudamosi Sutarties bendrųjų sutarties sąlygų 4.1.6. p. ir PĮ 97 str. 1 d. 5 p. nuostatomis, Šalys sudarė šį Papildomą susitarimą ir susitarė:**

1. Pakeisti Rangovo pasiūlymo SPS 5 priedą „Informacija apie ūkio subjektus, kurių pajėgumais remiamasi, subtiekėjus ir kvazisubtiekėjus“ ir išdėstyti jį nauja redakcija, kuri pridedama prie šio Papildomo susitarimo.
2. Rangovas užtikrins ir bus atsakingas už subrangovo UAB „MT Group“ perduotų įsipareigojimų tinkamą vykdymą.
3. Visos kitos Sutarties sąlygos lieka galioti toliau.
4. Papildomas susitarimas yra neatskiriama Sutarties dalis ir jam taikomos visos Sutarties sąlygos.
5. Papildomas susitarimas sudarytas dviem egzemplioriais – po vieną kiekvienai Šaliai.
6. Papildomas susitarimas įsigalioja, kai jį pasirašo abi Sutarties Šalys.

PRIDEDAMA: Naujos redakcijos Rangovo pasiūlymo SPS 5 priedas „Informacija apie ūkio subjektus, kurių pajėgumais remiamasi, subtiekėjus ir kvazisubtiekėjus“, 2 lapai.

|  |  |
| --- | --- |
| **UŽSAKOVAS:**  AB „Amber Grid“  Adresas: Laisvės pr. 10, Vilnius LT-04215  Įmonės kodas: 303090867  PVM kodas: LT100007844014  Sąskaitos Nr. LT71 7044 0600 0790 5969  Bankas: AB SEB bankas  Banko kodas: 70440  Tel. Nr. +370 5 236 0855  El. p.: [info@ambergrid.lt](mailto:info@ambergrid.lt)  Bendrovės vadovas  \_\_\_\_\_\_\_\_\_\_\_\_\_\_\_\_\_\_\_\_ | **RANGOVAS:**  UAB „Dujotiekio statyba“  Adresas: Elektronikos g. 7, Panevėžys LT-35116  Įmonės kodas: 147651435  PVM kodas: LT476514314  Sąskaitos Nr. LT52 7300 0100 0237 6881  Bankas: AB Swedbank bankas  Banko kodas: 73000  Tel. Nr. +370 454 60447  El. p.: info@dujotiekiostatyba.lt  Direktorius    \_\_\_\_\_\_\_\_\_\_\_\_\_\_\_\_\_\_\_\_ |